**Joel Vihtori Kiviranta** (s. 23. maaliskuuta 1996 Vantaa) on suomalainen jääkiekkoilija, joka edustaa NHL-organisaatio Colorado Avalanchea. Kiviranta on pelipaikaltaan vasen laitahyökkääjä. Hän kuului maailmanmestaruuden voittaneeseen Suomen maajoukkueeseen vuonna 2019.

Ura
---

### Seuraura

Kiviranta on keravalaisen Shakersin kasvatti, mutta hän siirtyi varhain juniorina Jokereihin. Kaudella 2011–2012 Kiviranta oli seuran C-nuorten paras maalintekijä C-nuorten SM-karsinnoissa kymmenellä osumallaan. Hän voitti B-nuorten Suomenmestaruuden vuosina 2012, 2013 ja 2014. KHL-joukkue Avangard Omsk varasi Kivirannan 162. pelaajana vuonna 2013.

Kaudella 2013–2014 Kiviranta oli Jokereiden A-nuorten toiseksi paras maalintekijä Teemu Turusen kanssa sekä joukkueen kolmanneksi paras pistemies. Kiviranta pelasi kauden aikana myös ensimmäisen SM-liigaottelunsa 12. marraskuuta 2013 Espoo Bluesia vastaan. Paikka Jokereiden liigakokoonpanoon aukesi loukkaantumisten ja Jarkko Ruudun pelikiellon myötä. Hän keräsi debyytissään myös yhden kahden minuutin jäähyn kampituksesta. Ottelu jäi Kivirannalle kauden ainoaksi SM-liigassa.

Kaudeksi 2014–2015 Kiviranta siirtyi kaksivuotisella sopimuksella SM-liigan nousijajoukkue Vaasan Sportiin. Hän teki siellä liigauransa avausmaalin uransa kahdeksannessa SM-liigaottelussaan 4. lokakuuta 2014 vieraissa Saimaan Palloa vastaan. Kaikkiaan Kivirannan tulokaskausi toi 47 runkosarjaottelussa tehot 8+5=13. Helmikuussa 2015 hänen sopimustaan Sportin kanssa jatkettiin kahdella vuodella kevääseen 2018 saakka. Kaudella 2016–2017 Kiviranta oli joukkueen kolmanneksi paras pistemies tehoilla 11+10=21.

Kaudella 2017–2018 Kiviranta teki läpimurtonsa SM-liigassa. Hän voitti Sportin sisäisen pistepörssin tehoilla 19+18=37. 21. marraskuuta 2017 Pelicansia vastaan Kiviranta teki liigauransa ensimmäisen hattutempun. Hänen toinen maalinsa jäi Sportin 7–5-voittoon päättyneen ottelun ratkaisumaaliksi. Kivirannan ensimmäinen hyväksyttiin videotarkistuksen jälkeen ja kolmas osuma syntyi tyhjään maaliin. Tammikuussa 2018 hän nousi Sportin kapteenistoon, kun seura vuokrasi kapteeninsa Markus Kankaanperän loppukaudeksi Helsingin IFK:hon. Samassa kuussa Kiviranta teki Sportin kanssa kaksivuotisen jatkosopimuksen. Kaudella 2018–2019 hän oli joukkueen kolmanneksi paras maalintekijä 16 osumallaan.

Toukokuussa 2019 NHL-varaamaton Kiviranta teki kaksivuotisen tulokassopimuksen Dallas Starsin kanssa. Seura lähetti hänet syksyn harjoitusleirin päätteeksi AHL-joukkue Texas Starsin vahvuuteen. Tammikuussa 2020 Kiviranta kutsuttiin Dallasin NHL-joukkueeseen, kun Corey Perry joutui pelikieltoon. Hän teki NHL-debyyttinsä 3. tammikuuta 2020 Detroit Red Wingsia vastaan. Kiviranta merkittiin Starsin nelosketjun oikeaan laitaan Jason Dickinsonin ja Mattias Janmarkin viereen. Kiviranta sai ottelussa jääaikaa 8.37 minuuttia. NHL-uransa avausmaalin hän teki kahdeksannessa ottelussaan 1. helmikuuta 2020 vieraissa New Jersey Devilsia vastaan.

5. syyskuuta 2020 Kiviranta teki hattutempun NHL:n pudotuspeleissä seitsemännessä ottelussa Colorado Avalanchea vastaan, johdattaen Dallasin läntisen konferenssin finaaliin. Edellisen hattutempun ratkaisevassa seitsemännessä ottelussa oli tehnyt Wayne Gretzky vuonna 1993. Ainoastaan Esa Tikkanen on onnistunut vastaavassa eli kaksi maalia normaalilla peliajalla ja ratkaiseva kolmas jatkoajalla kaudella 1991-1992.

Elokuussa 2021 Kiviranta teki Starsin kanssa kaksivuotisen ja yhteensä 2,1 miljoonan dollarin arvoisen jatkosopimuksen.

Elokuussa 2023 Kiviranta siirtyi tryout-sopimuksella Colorado Avalancheen. Lokakuussa 2023 Avalanchen vapautettua Kivirannan tryout-sopimuksesta, Kiviranta teki kauden 2023-2024 kattavan AHL-sopimuksen AHL-joukkue Colorado Eaglesin kanssa. Marraskuussa 2023 Kiviranta teki NHL-sopimuksen Avalanchen kanssa.

### Maajoukkueura

Kiviranta edusti Suomea MM-kilpailuissa vuonna 2019, jolloin hän voitti maailmanmestaruuden. Yhteensä Kiviranta on pelannut 16 A-maaottelua tehopistein 3+2=5. Hän teki A-maajoukkuedebyyttinsä Nordic Cupissa 13. huhtikuuta 2019 Vojensissa Tanskaa vastaan. Kiviranta merkittiin Suomen nelosketjun vasempaan laitaan Eetu Luostarisen ja Marko Anttilan viereen. Hän teki ensimmäisen A-maajoukkuemaalinsa seuraavassa ottelussaan 18. huhtikuuta 2019 Rovaniemellä Norjaa vastaan, kun Kiviranta viimeisteli Suomelle 3–1-loppulukeman vastustajan tyhjään maaliin.

Kiviranta pelasi myös alle 18-vuotiaiden MM-kilpailuissa vuosina 2013 ja 2014, joista ensimmäinen turnaus päättyi pronssiin. Hän pelasi myös alle 18-vuotiaiden Ivan Hlinkan muistoturnauksessa vuosina 2012 ja 2013, joista ensimmäinen turnaus päättyi hopeaan. Kiviranta pelasi myös Suomen alle 16-vuotiaiden maajoukkueessa nuorten olympiakisoissa Innsbruckissa 2012, jolloin hän voitti kultaa. Hän edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joita jälkimmäinen turnaus päättyi kultaan. Kiviranta valittiin Pohjola-leirin tähdistökentälliseen vuonna 2011.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Jokerit | A-SM | 20 | 4 | 1 | 5 | 4 | – | – | – | – | – |
| 2012–2013 | Jokerit | A-SM | 40 | 7 | 13 | 20 | 35 | – | – | – | – | – | U18 | 7 | 0 | 0 | 0 | 0 |
| 2013–2014 | Jokerit | A-SM | 38 | 18 | 19 | 37 | 40 | 4 | 0 | 0 | 0 | 0 | U18 | 5 | 1 | 0 | 1 | 18 |
|  | Jokerit | SM-liiga | 1 | 0 | 0 | 0 | 2 | – | – | – | – | – |
| 2014–2015 | Sport | SM-liiga | 47 | 8 | 5 | 13 | 10 | – | – | – | – | – |
| 2015–2016 | Hermes | Mestis | 1 | 0 | 1 | 1 | 2 | – | – | – | – | – |
|  | Sport | SM-liiga | 48 | 6 | 6 | 12 | 22 | 2 | 0 | 0 | 0 | 0 |
| 2016–2017 | Sport | SM-liiga | 58 | 11 | 10 | 21 | 20 | – | – | – | – | – |
| 2017–2018 | Sport | SM-liiga | 59 | 19 | 18 | 37 | 24 | – | – | – | – | – |
| 2018–2019 | Sport | SM-liiga | 48 | 16 | 15 | 31 | 18 | – | – | – | – | – | MM | 9 | 2 | 1 | 3 | 0 |
| 2019–2020 | Texas Stars | AHL | 48 | 12 | 11 | 23 | 25 | – | – | – | – | – |
|  | Dallas Stars | NHL | 11 | 1 | 0 | 1 | 4 | 14 | 5 | 1 | 6 | 4 |
| 2020–2021 | Dallas Stars | NHL | 26 | 6 | 5 | 11 | 6 | – | – | – | – | – |
| 2021–2022 | Dallas Stars | NHL | 56 | 1 | 6 | 7 | 10 | 7 | 0 | 1 | 1 | 4 |
| 2022–2023 | Dallas Stars | NHL | 70 | 8 | 1 | 9 | 40 | 15 | 1 | 4 | 5 | 2 |
| 6 kautta | yhteensä | SM-liiga | 261 | 60 | 54 | 114 | 96 | 2 | 0 | 0 | 0 | 0 |
| 4 kautta | yhteensä | NHL | 163 | 16 | 12 | 28 | 60 | 36 | 6 | 6 | 12 | 10 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joel Kiviranta**.
* Joel Kiviranta The Internet Hockey Databasessa (englanniksi)
* Joel Kiviranta Eurohockey-sivustolla (englanniksi)
* Joel Kiviranta *Elite Prospects*. Everysport Media Group AB.  (englanniksi)

### Viitteet

1. 1 2  Kolme tärkeää jatkosopimusta *vaasansport.fi*.  2.1.2018. Hockey-Team Vaasan Sport Oy. Viitattu 2.1.2018.
2. ↑  Urheilukoulun saapumiserään III/15 hyväksytyt urheilijat *puolustusvoimat.fi*.  12.3.2015. Puolustusvoimat.  Arkistoitu 3.2.2016. Viitattu 7.1.2016.
3. ↑  Joel Kiviranta at eliteprospects.com *www.eliteprospects.com*. Viitattu 29.8.2023. (englanniksi)
4. ↑  Tommi Koivunen: Joel Kiviranta solmi NHL-sopimuksen *Helsingin Sanomat*.  12.11.2023. Viitattu 12.11.2023.
5. 1 2 3 4 5 6 7  Joel Kiviranta *Elite Prospects*. Everysport Media Group AB.  (englanniksi)
6. ↑  Elite Prospects - Jokerit U16 *eliteprospects.com*. Everysport Media Group. Viitattu 26.3.2019. (englanniksi)
7. ↑  Elite Prospects - Jokerit U20 *eliteprospects.com*. Everysport Media Group. Viitattu 26.3.2019. (englanniksi)
8. ↑  Nuori Jokeri-lupaus debytoi Liigassa *suomikiekko.com*.  12.11.2013. Nordic Sport Media. Viitattu 12.11.2013.
9. ↑  Ottelutilastot - 12.11.2013 - Jokerit - Blues *Jatkoaika.com*.  12.11.2013. Jatkoaika r.y. Viitattu 18.9.2014.
10. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 18.9.2014.
11. ↑  Otteluseuranta *liiga.fi*.  4.10.2014. Jääkiekon SM-liiga Oy. Viitattu 4.10.2014.
12. ↑  Sport teki jatkosopimukset kahdelle nuorelle lupaukselleen *Jatkoaika.com*.  19.2.2015. Jatkoaika r.y. Viitattu 19.2.2015.
13. ↑  Elite Prospects - Sport *eliteprospects.com*. Everysport Media Group. Viitattu 26.3.2019. (englanniksi)
14. ↑  Elite Prospects - Sport *eliteprospects.com*. Everysport Media Group. Viitattu 26.3.2019. (englanniksi)
15. ↑  Otteluseuranta *liiga.fi*.  21.11.2017. Jääkiekon SM-liiga Oy. Viitattu 21.11.2017.
16. ↑  Markus Kankaanperä ei jatka Sportissa *vaasansport.fi*.  3.1.2018. Hockey-Team Vaasan Sport Oy. Viitattu 3.1.2018.
17. ↑  Elite Prospects - Sport *eliteprospects.com*. Everysport Media Group. Viitattu 26.3.2019. (englanniksi)
18. ↑  Stars sign forward Joel Kiviranta to 2-year, entry-level contract *nhl.com/stars*.  31.5.2019. FRISCO, Texas:  Dallas Stars. Viitattu 2.6.2019. (englanniksi)
19. ↑  Joel Kiviranta lisää Dallas Starsin suomalaisuusastetta *Jatkoaika.com*.  31.5.2019. Jatkoaika r.y. Viitattu 2.6.2019.
20. ↑  Saastamoinen, Lauri: Kylmät kävi! Leijonien MM-kultasankari ei mahtunut NHL-seuraan *suomikiekko.com*.  25.9.2019. Nordic Sport Media. Viitattu 25.9.2019.
21. ↑  Koivunen, Tommi: NHL-debyytti luvassa? MM-kultamitalisti Joel Kiviranta kutsuttiin ylös *is.fi*.  3.1.2020. Sanoma Media Finland Oy. Viitattu 4.1.2020.
22. ↑  Pönniö, Toni: Ohhoh! Leijonien maailmanmestari debytoi NHL:ssä – vanhemmat sattumalta paikalla *suomikiekko.com*.  3.1.2020. Nordic Sport Media. Viitattu 4.1.2020.
23. ↑  Detroit Red Wings - Dallas Stars - January 3rd, 2020 *NHL.com*.  3.1.2020. National Hockey League. Viitattu 4.1.2020. (englanniksi)
24. ↑  Dallas Stars - New Jersey Devils - February 1st, 2020 *NHL.com*.  1.2.2020. National Hockey League. Viitattu 4.1.2020. (englanniksi)
25. ↑  Uskomaton esitys! Joel Kiviranta tykitti hattutempullaan Dallasille jatkopaikan - unelmailta toi paikan NHL-legendojen seuraan *www.iltalehti.fi*. Viitattu 5.9.2020.
26. ↑  Suomalaiselta varamieheltä satumainen NHL-hattutemppu – seiskapelin ratkaisijaksi noussut Joel Kiviranta johdatti Starsin jatkoon: "Legenda on syntynyt" *yle.fi*. Viitattu 5.9.2020.
27. ↑  Joel Kiviranta järjesti NHL-sensaation! Jukka Jalonen kertoo, miksi suomalaishyökkääjä on nyt kaikkien huulilla *Ilta-Sanomat*.  5.9.2020. Viitattu 5.9.2020.
28. ↑
29. ↑
30. ↑  Tilanne 27.5.2019
31. ↑  EHC: Nordic Cup DEN-FIN 11.-13.4.2019 13.04.2019 15:00, Vojens Fros Arena, DEN *tilastopalvelu.fi*.  13.4.2019. Suomen Jääkiekkoliitto – Finlands Ishockeyförbund ry. Viitattu 2.6.2019.
32. ↑  Otteluseuranta *tilastopalvelu.fi*.  18.4.2019. Suomen Jääkiekkoliitto – Finlands Ishockeyförbund ry. Viitattu 2.6.2019.

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen